B4-0447, 0448, 0449, 0450, 0451, 0452, 0453 και 0454/98

Ψήφισμα σχετικά με τη χρήση αντιβιοτικών στις ζωοτροφές

Το Ευρωπαϊκό Κοινοβούλιο,

- έχοντας υπόψη τη γνωμοδότησή του της 19ης Φεβρουαρίου 1998 σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις ζωοτροφές για ειδικούς διατροφικούς σκοπούς και που τροποποιούν τις οδηγίες 74/63/ΕΟΚ, 79/373/ΕΟΚ και 82/471/ΕΟΚ (COM(97)0408 - C4-0409/97 - 97/0208(COD)) ((ΣΠ της ημερομηνίας αυτής, Μέρος ΙΙ, σημείο 4.)),

- έχοντας υπόψη την οδηγία 70/524/ΕΟΚ του Συμβουλίου σχετικά με τις πρόσθετες ύλες στη διατροφή των ζώων που τροποποιήθηκε τελευταία από την οδηγία 97/6/ΕΚ ((ΕΕ L 35, της 5.2.1997, σελ. 11.)) και απαγορεύει τη χρήση αβοπαρσίνης με στόχο την προστασία των καταναλωτών,

A. λαμβάνοντας υπόψη ότι η χρησιμοποίηση αντιβιοτικών και παρεμφερών ουσιών σε ζωοτροφές υπόκειται ήδη σε αυστηρούς ελέγχους και ότι εκφράζονται ανησυχίες για τις πιθανές συνέπειες της εκτεταμένης χρήσης αντιβιοτικών στην παραγωγή ζωοτροφών στην υγεία των ζώων και των ανθρώπων καθώς και για τις ιατρικές επιπτώσεις αυτής της χρήσης,

Β. έχοντας υπόψη ότι ορισμένα κράτη μέλη έχουν καθιερώσει για ορισμένα αντιβιοτικά και ορισμένες παρεμφερείς ουσίες τη διαδικασία των διασφαλίσεων που προβλέπει το άρθρο 11 της προαναφερθείσας οδηγίας 70/524/ΕΟΚ με στόχο να απαγορευθεί η χρησιμοποίηση αυτών των ουσιών σε όλα τα κράτη μέλη της ΕΕ,

Γ. εκτιμώντας ότι η προστασία των καταναλωτών και των ζώων πρέπει να έχει προτεραιότητα έναντι των οικονομικών συμφερόντων, αλλά ότι ο ενδεχόμενος κίνδυνος λόγω της χρησιμοποίησης αντιβιοτικών στις ζωοτροφές πρέπει να αποδεικνύεται επαρκώς με επιστημονικές μεθόδους προκειμένου να μπορεί να δικαιολογηθεί μια απαγόρευση και λαμβάνοντας υπόψη ότι πρόσφατες μελέτες της Παγκόσμιας Οργάνωσης Υγείας τείνουν να αποδείξουν ότι η συστηματική χρήση αντιβιοτικών στις περιόδους της πάχυνσης μπορεί να έχει δυσμενείς συνέπειες, συμπεριλαμβανομένης και της αυξημένης ανθεκτικότητας σε ορισμένα βακτηρίδια,

Δ. υπογραμμίζει ότι οι υγιείς μέθοδοι εκτροφής πρέπει να περιορίζουν τη χρήση αντιβιοτικών σε αποκλειστικά θεραπευτικούς σκοπούς,

1. καλεί την Επιτροπή, να αξιοποιήσει τις εμπειρίες διαφόρων κρατών μελών με στόχο την επιδιωκόμενη απαγόρευση ορισμένων αντιβιοτικών, όπως π.χ. την αβοπαρσίνη, την τυλοζίνη, την σπιραμυκίνη και τη βιργινιαμυκίνη, καθώς και παρεμφερών ουσιών, όπως π.χ. Carbadox και Dimetridazol, προκειμένου να επανεξετάσει τη συνολική χρησιμοποίηση αντιβιοτικών και παρεμφερών ουσιών σε ζωοτροφές και να εξακριβώσει εάν και κατά πόσον θέτουν σε κίνδυνο την υγεία[semigr ]

2. καλεί την Επιτροπή, κατά την επανεξέταση της καταλληλότητας από άποψη υγείας της χρησιμοποίησης αντιβιοτικών και παρεμφερών ουσιών ως πρόσθετων σε ζωοτροφές και/ή ως φαρμακευτικών προϊόντων, να καθορίσει αυστηρά επιστημονικά κριτήρια προκειμένου μια ενδεχομένως αναγκαία απαγόρευση να μην θεσπισθεί μόνο στα κράτη μέλη της ΕΕ αλλά να μπορεί να εφαρμόζεται επίσης κατά τις εισαγωγές ζωοτροφών και κρεάτων από τρίτες χώρες[semigr ]

3. ζητεί επίμονα, κατά την αναθεώρηση της Οδηγίας 70/524/ΕΟΚ, να προβλέπεται ρητά η υποχρεωτική εφαρμογή της αρχής της πρόληψης ώστε να διασφαλίζονται τόσο η υγεία και η ασφάλεια των καταναλωτών όσο και τα συμφέροντα των παραγωγών[semigr ]

4. προτρέπει την Επιτροπή να ολοκληρώσει τις εργασίες της στο πλαίσιο της ειδικής ομάδας εργασίας της Επιστημονικής Επιτροπής για τη Διατροφή των Ζώων και να ενημερώσει το Κοινοβούλιο σχετικά με τα αποτελέσματα, και την καλεί να προωθήσει ερευνητικά προγράμματα σχετικά με την αντίσταση των βακτηρίων και να ενισχύσει τη συνεργασία της με την ΠΟΥ στον τομέα αυτόν[semigr ]

5. καλεί, στο πλαίσιο αυτό, την Επιτροπή να εκπονήσει, πριν από το τέλος του 1998, έκθεση σχετικά με την τρέχουσα χρήση των αντιβιοτικών στις ζωοτροφές αναφέροντας τα εν λόγω ζωικά είδη, τα χρησιμοποιούμενα προϊόντα, τα χημικά συστατικά τους και τις ποσότητες και να αξιολογήσει τις διάφορες μεθόδους υποκατάστασης[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.